Gar-sent Tawwurt yettawin ɣer udrum ufella deg-s kra n yexxamen yerna yettawi ɣer ljameɛ, tawwurt yettawin ɣer udrum n wadda deg-s kra n yexxamen, yettawi ɣer tmeqbart, tawwurt n Ɛini deg- s kra n yexxamen yerna yettawi ɣer Tala n Ɛini timeqbart rrif-is kan bnan yiwet n tzeqqa tameqrant deg-s ttẓallan ɣef lmeyyet uqbel ad teskecmen ɣer tmeqbart, deg tlemmast n tmeqbart yella yiwen uxxam d amecṭuḥ dinna i jemiɛen allallen s wayes i ttemḍalen. Deg taddart n Tiferḍud ur sɛin ara lemqam ttẓurun daxel n taddart maca ttẓurun lemqa mat yellan bara n taddart am lemqam cix Muḥand id yezgan deg At Aḥmad, lemqam n cix Aɛrab id yezgan deg tewrirt Ɛamran, lemqam n jeddi Mangulat id yezgan deg tlilit ttruḥun mbaɛid lemqam Sidi Bu Bekar id yezgan di tegzirt.